stanford-oval/wikipedia huggingface dataset:
בול בול
קריירה מקצועית

על פי מרבית התחזיות לקראת דראפט ה-NBA‏ 2019, היה בול צפוי להיבחר באחת מ-20 הבחירות הראשונות, ואף הוזמן ל"חדר הירוק" – כינוי לאזור המרכזי באולם בו נערך הדראפט, אליו מוזמנים כ-20 השחקנים אשר צפויים להיבחר במקומות הראשונים (יחד עם משפחותיהם). באופן מפתיע לא נבחר בול כלל לאורך הסיבוב הראשון בדראפט, ובסופו של דבר נלקח רק בבחירה ה-44, על ידי מיאמי היט, אשר מיד העבירה אותו בטרייד לדנוור נאגטס. בספטמבר 2019 חתם בקבוצה על חוזה כפול, במסגרתו שיחק לסירוגין עבור הנאגטס ב-NBA, ועבור וינדי סיטי בולס מליגת הפיתוח של ה-NBA. לאורך עונת 2019/2020 שותף ב-8 משחקים עם הבולס – במדיה קלע 12.0 נקודות למשחק, וב-7 משחקים עם הנאגטס – במדיה קלע 5.7 נקודות למשחק. מכיוון שמשחק הבכורה שלו ב-NBA נערך ב"בועה באורלנדו", בה השתתפו 22 קבוצות בלבד, בול נחשב באופן רשמי כ"רוקי" בעונת 2020/2021.
לקראת עונתו השנייה המירה דנוור את חוזהו של בול לחוזה NBA סטנדרטי.
ב-19 בינואר 2022, לאחר שנפצע ונאלץ לעבור ניתוח בכף רגלו, הועבר בול יחד פי ג'יי דוזייר מדנבר נאגטס לבוסטון סלטיקס, במסגרת עסקה בין שלוש קבוצות. בעסקה הועבר ג'ואנקו הרננגומז מהסלטיקס לסן אנטוניו ספרס יחד גם בחירת דראפט בסיבוב השני מדנבר, הנאגטס קיבלו את בריאן פורבס מסן אנטוניו. ב-10 בפברואר הועבר במסגרת טרייד נוסף לאורלנדו מג'יק יחד עם פי ג'יי דוזייר בתמורה לבחירת דראפט עתידית. ב-15 במרץ, לפני שהספיק לשחק במדי המג'יק, סיים בול את העונה בשל פציעתו. ב-1 ביולי חתם בול על חוזה לשנתיים בשורות המג'יק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | דנוור | 7 | 0 | 12.4 | 0.500 | 0.444 | 0.800 | 2.7 | 0.9 | 0.3 | 0.9 | 5.7 |
| 2020/2021 | דנוור | 32 | 2 | 5.0 | 0.431 | 0.375 | 0.667 | 0.8 | 0.2 | 0.1 | 0.3 | 2.2 |
| 2021/2022 | דנוור | 14 | 0 | 5.8 | 0.556 | 0.250 | 0.400 | 1.4 | 0.4 | 0.1 | 0.1 | 2.4 |
| 2022/2023 | אורלנדו | 70 | 33 | 21.5 | 0.546 | 0.265 | 0.759 | 5.8 | 1.0 | 0.4 | 1.2 | 9.1 |
| קריירה |  | 123 | 35 | 14.9 | 0.533 | 0.293 | 0.739 | 3.8 | 0.7 | 0.3 | 0.8 | 6.3 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | דנוור | 4 | 0 | 5.3 | 0.556 | 0.667 | 0.875 | 1.3 | 0.0 | 0.5 | 0.5 | 4.8 |
| 2020/2021 | דנוור | 3 | 0 | 2.0 | 0.000 | 0.000 | 0.000 | 0.3 | 0.7 | 0.0 | 0.0 | 0.0 |
| קריירה |  | 7 | 0 | 3.9 | 0.500 | 0.500 | 0.875 | 0.9 | 0.3 | 0.3 | 0.3 | 2.7 |
הערות שוליים

1 2  בול בול מקווה להעפיל על מורשתו של אביו, באתר ספורטס אילוסטרייטד, 11 ביולי 2017
↑  בול בול מצפה ללכת בעקבותיו של הארוכות של אביו, באתר וושינגטון פוסט, 9 באוקטובר 2012
↑  בול בול, בשם האב, באתר archyde.com,‏ 26 באוגוסט 2020
1 2  ביוגרפיה של בול, באתר קבוצת אוניברסיטת אורגון
↑  סטטיסטיקות המשחק בין אורגון למזרח וושינגטון, באתר sports-reference.com
↑  סטטיסטיקות המשחק בין אורגון לדרום טקסס, באתר sports-reference.com
↑  הסטטיסטיקות של בול בליגת המכללות, באתר sports-reference.com
↑  בול מעמיד את עצמו לבחירה בדראפט 2019, באתר bleacherreport.com,‏ 30 במרץ 2019
↑  בול החליק לבחירה ה-44, ונשלח לדנוור, באתר ESPN,‏ 21 ביוני 2019
↑  דנוור מצרפת את בול בול, באתר הקבוצה, 20 ביוני 2019
↑  הסטטיסטיקות של בול בליגת ה-NBA, באתר basketball-reference.com
↑  הסטטיסטיקות של בול בליגת הפיתוח של ה-NBA, באתר basketball-reference.com
↑  דנוור ממירה את חוזהו של בול לחוזה סטנדרטי, באתר הקבוצה, 24 בנובמבר 2020
↑  Nuggets' Bol Bol undergoes surgery on foot, out indefinitely, The Athletic, 19 January 2022
↑  Bol Bol, nba.com
↑  Bol Bol traded from Denver Nuggets to Boston Celtics in three-team deal, Ducks Wire, 19 January 2022
↑  Orlando Magic Acquire Bol Bol, P.J. Dozier, Future Second Round Draft Pick and Cash Considerations From Boston, NBA.com, 10 February 2022
↑  Arthur Hill, Magic Signing Bol Bol To Two-Year Contract, Hoops Rumors.com, 1 July 2022
ג'וש אוקוגי

| --- | --- |

אוקוגי בשנת 2022
 לידה:  1 בספטמבר 1998 (בן 26) לאגוס, ניגריה
 עמדה:  קלע, סמול פורוורד
 גובה:  1.93 מטרים
 מספר:  2
 מכללה:  ג'ורג'יה טק
 דראפט:  בחירה מספר 20, 2018 מינסוטה טימברוולבס
 קבוצות כשחקן
 2018–2022 2022–:  מינסוטה טימברוולבס פיניקס סאנס
ג'ושוע אלויה "ג'וש" אוקוגי (באנגלית: Joshua Aloiye "Josh" Okogie; נולד ב-1 בספטמבר 1998) הוא כדורסלן ניגרי-אמריקאי המשחק בקבוצת פיניקס סאנס מליגת ה-NBA, בעמדות הקלע והסמול פורוורד.
קריירת מכללות

אוקוגי נולד בלאגוס שבניגריה, ובילדותו עבר עם משפחתו לסנלוויל אשר בג'ורג'יה, ארצות הברית. בשנת 2016 החל ללמוד במכון הטכנולוגי של ג'ורג'יה ("ג'ורג'יה טק"), וכבר בעונתו הראשונה בקבוצת הכדורסל של האוניברסיטה הוביל את קלעיה עם ממוצע של 16.1 נקודות למשחק. בעונה העוקבת רשם ממוצעים של 18.2 נקודות, 6.3 ריבאונדים ו-2.5 אסיסטים למשחק, ובסיומה נבחר לחמישייה השלישית של העונה במחוז ה-ACC. במאי 2018, לאחר שנתיים בלבד בג'ורג'יה טק, הודיע על העמדתו לבחירה בדראפט ה-NBA.
קריירה ב-NBA

בדראפט ה-NBA‏ 2018 נלקח אוקוגי בבחירה ה-20, על ידי מינסוטה טימברוולבס. לאורך עונת הרוקי שלו קלע 7.7 נקודות בממוצע למשחק, ובמהלכה השתתף במשחק הכוכבים העולים כשחקן "נבחרת העולם".
נבחרת ניגריה

בקיץ 2019 יצג אוקוגי לראשונה את נבחרת ניגריה, בטורניר גביע העולם בכדורסל 2019, ולאורך הטורניר הוביל את קלעי נבחרתו עם 12.1 נקודות בממוצע למשחק. הניגרים סיימו במקום ה-17 (מתוך 32), והבטיחו את השתתפותם באולימפיאדת טוקיו (2020) בהיותם הנבחרת האפריקאית בעלת הדירוג הגבוה ביותר.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | מינסוטה | 74 | 52 | 23.7 | 0.386 | 0.279 | 0.728 | 2.9 | 1.2 | 1.2 | 0.4 | 7.7 |
| 2019/2020 | מינסוטה | 62 | 28 | 25.0 | 0.427 | 0.266 | 0.796 | 4.3 | 1.6 | 1.1 | 0.4 | 8.6 |
| 2020/2021 | מינסוטה | 59 | 37 | 20.3 | 0.402 | 0.269 | 0.769 | 2.6 | 1.1 | 0.9 | 0.5 | 5.4 |
| 2021/2022 | מינסוטה | 49 | 6 | 10.5 | 0.404 | 0.298 | 0.686 | 1.4 | 0.5 | 0.5 | 0.2 | 2.7 |
| 2022/2023 | פיניקס | 72 | 26 | 18.8 | 0.391 | 0.335 | 0.724 | 3.5 | 1.5 | 0.8 | 0.5 | 7.3 |
| קריירה |  | 316 | 149 | 20.1 | 0.400 | 0.291 | 0.749 | 3.0 | 1.2 | 0.9 | 0.4 | 6.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | מינסוטה | 1 | 0 | 2.0 | 0.000 | 0.000 | 0.000 | 0.0 | 0.0 | 0.0 | 0.0 | 0.0 |
| 2022/2023 | פיניקס | 10 | 5 | 17.5 | 0.378 | 0.143 | 0.846 | 2.1 | 1.3 | 0.6 | 0.2 | 4.1 |
| קריירה |  | 11 | 5 | 16.1 | 0.378 | 0.143 | 0.846 | 1.9 | 1.2 | 0.5 | 0.2 | 3.7 |
הערות שוליים

↑  סטטיסטיקות המכללות של אוקוגי, באתר sports-reference.com
↑  חמישיות העונה של מחוז ה-ACC, באתר הרשמי, 4 במרץ 2018
↑  אוקוגי עוזב את ג'ורג'יה טק, באתר ajc.com,‏ 21 במאי 2018
↑  רשימת הנבחרים בדראפט 2018, באתר basketball-reference.com
↑  סיכום משחק הכוכבים העולים 2019, באתר ה-NBA
↑  נבחרת ניגריה בגביע העולם 2019, באתר הטורניר
פרש בשם מוות

| --- | --- |
 מבוסס על:  Pale Horse 
 בימוי:  קארן שחנזארוב 
 הופק בידי:  קארן שחנזארוב 
 תסריט:  אלכסנדר בורודיאנסקי, קארן שחנזארוב 
 שחקנים ראשיים:  אנדריי פאנין דמיטרי דיוז'ב קסניה רפופורט Liza Arzamasova 
 מוזיקה:  Anatoly Kroll 
 צילום:  ולדימיר קולימוב 
 מדינה:  רוסיה 
 חברת הפקה:  מוספילם 
 הקרנת בכורה:  2004 
 משך הקרנה:  103 דק' 
 שפת הסרט:  רוסית 
 סוגה:  סרט היסטורי, דרמה פוליטית, דרמה היסטורית 
 הכנסות באתר מוג'ו:   ridernameddeath
 דף הסרט ב־IMDb
 
פרש בשם מוות (ברוסית: Всадник по имени Смерть) הוא סרט רוסי בבימויו של קארן שחנאזרוב, שצולם בשנת 2004. מהווה עיבוד לסיפורו הקצר של בוריס סווינקוב "הסוס החיוור". הסרט משתמש גם במניעים של סיפור מאוחר יותר מאת אותו מחבר "זיכרונותיו של מחבל".
רוסיה בראשית המאה העשרים. "הארגון הלוחם" בערים שונות ביצע שורה של פעולות טרור עקובות מדם שהופנו נגד בכירים במדינה. המטרה העיקרית של המחבלים היא התנקשות בדוכס הגדול. את החיסול מכינים אנשי הארגון – מנהיגו ז'ורז', ארנה אהובתו, שמכינה פצצות תוך סיכון לחייה, זורק הפצצות וניה, הנרי ופיודור.
עלילה

האימפריה הרוסית בראשית המאה העשרים סופגת טלטלות רבות בדמות סדרה של פיגועי טרור עקובים מדם נגד פקידי מדינה בכירים. המטרה העיקרית של המחבלים היא התנקשות בדוכס הגדול סרגיי אלכסנדרוביץ'. תהליך הכנת הפיגוע חושף את נפשם, רגשותיהם ושאיפותיהם של המחבלים, שכל אחד מהם יוצא מסיבות שונות. בזה אחר זה, ניסיונות הפיגוע נכשלים – כמעט כל מארגניו מתים. ז'ורז' שנותר בחיים מבין פתאום שעניין רצח הדוכס הופך עבורו למשמעות קיומו וכי לצורך יישום תוכניתו הוא יעשה הכול.
שחקנים ודמויות

אנדריי פאנין – ז'ורז'
קסניה רפופורט – ארנה ברונשטיין
דמיטרי דיוז'ב – ולנטין קוזמיץ'
ארטיום סמאקין – וניה
רוסטיסלב ברשאואר – פיודור
אלכסיי קזאקוב – הנרי
אנסטסיה מאקייבה – ילנה
ואסילי זוטוב – הדוכס הגדול, סרגיי אלכסנדרוביץ'
עובדות

במהלך התנקשות בדוכס הגדול, האופרה "נשף המסכות" של ורדי מופיעה בתיאטרון, שבה הגיבור הבכיר נספה גם הוא כתוצאה ממזימה. תפקידי דמות זו ואהובתו, על פי המידע המצוין בקרדיטים, בוצעו על ידי אמני במת האופרה – זוראב סוטקילבה ואירינה רובצובה.
דיאנתוני מלטון

| --- | --- |

דיאנתוני מלטון, 2021
 לידה:  28 במאי 1998 (בן 26) לוס אנג'לס, קליפורניה, ארצות הברית
 עמדה:  רכז, קלע
 גובה:  1.91 מטרים
 מספר:  8
 מכללה:  אוניברסיטת דרום קליפורניה
 דראפט:  בחירה מספר 46, 2018 יוסטון רוקטס
 קבוצות כשחקן
 2018–2019 2019–2022  2022–2024 2024–:  פיניקס סאנס ממפיס גריזליס  פילדלפיה 76' גולדן סטייט ווריורס
דיאנתוני מלטון (באנגלית: De'Anthony Melton; נולד ב-28 במאי 1998) הוא כדורסלן אמריקאי, המשחק בקבוצת גולדן סטייט ווריורס מליגת ה-NBA, בעמדות הרכז והקלע.
קריירת מכללות

מלטון נולד וגדל בלוס אנג'לס שבקליפורניה, ובשנת 2016 החל ללמוד באוניברסיטת דרום קליפורניה. בעונתו הראשונה בקבוצת הכדורסל של האוניברסיטה – ה"טרויאנס" – פתח מלטון ב-25 מתוך 36 משחקי הקבוצה, ורשם ממוצעים של 8.3 נקודות, 4.7 ריבאונדים, 3.5 אסיסטים ו-1.9 חטיפות למשחק.
לפני עונת 2017/2018 נעצר עוזר מאמן הקבוצה, טוני בלנד, על ידי ה-FBI, לאחר שנמצא מעורב בשערוריית שחיתות בה היו מעורבות עשרות קבוצות מליגת המכללות. על פי ההאשמות, קיבל בלנד תשלום בלתי חוקי מסוכני שחקנים ויועצים עסקיים, בתמורה לכך שישכנע שחקנים להיעזר בשירותיהם. בעקבות הפרשה הושעה מלטון מהקבוצה, בשל מעורבות של קרוב משפחתו בשערורייה. בפברואר 2018 הודיע על עזיבתו את האוניברסיטה לטובת התמודדות לבחירה בדראפט ה-NBA.
קריירת משחק מקצועית > פיניקס סאנס

בדראפט ה-NBA‏ 2018 נבחר מלטון בבחירה ה-46 על ידי יוסטון רוקטס, אשר העבירה אותו בטרייד לפיניקס סאנס. במשחקו השביעי ב-NBA, מול סקרמנטו קינגס, הפתיע כשהוביל את קלעי קבוצתו עם שיא אישי של 21 נקודות ב-23 דקות משחק. בעונתו היחידה בפיניקס פתח ב-31 משחקים, וקלע 5.0 נקודות בממוצע למשחק.
קריירת משחק מקצועית > ממפיס גריזליס

ביולי 2019 הועבר בטרייד לממפיס גריזליס, יחד עם ג'וש ג'קסון ושתי בחירות דראפט עתידיות, תמורת קייל קורבר וג'בון קרטר. במשחק קבוצתו מול סקרמנטו קינגס ב-20 בפברואר 2020 קלע 24 נקודות, ובכך שבר את שיאו הקודם, אשר גם אותו קבע מול הקינגס. לאורך עונתו הראשונה בממפיס קלע 7.6 נקודות בממוצע למשחק, ובסיומה חתם בקבוצה על הארכת חוזה ל-4 עונות נוספות, עבור כ-35 מיליון דולר.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | פיניקס | 50 | 31 | 19.7 | 0.391 | 0.305 | 0.750 | 2.7 | 3.2 | 1.4 | 0.5 | 5.0 |
| 2019/2020 | ממפיס | 60 | 8 | 19.5 | 0.401 | 0.286 | 0.769 | 3.7 | 2.9 | 1.3 | 0.3 | 7.6 |
| 2020/2021 | ממפיס | 52 | 1 | 20.1 | 0.438 | 0.412 | 0.804 | 3.1 | 2.5 | 1.2 | 0.6 | 9.1 |
| 2021/2022 | ממפיס | 73 | 15 | 22.7 | 0.404 | 0.374 | 0.750 | 4.5 | 2.7 | 1.4 | 0.5 | 10.8 |
| 2022/2023 | פילדלפיה | 77 | 58 | 27.9 | 0.425 | 0.390 | 0.793 | 4.1 | 2.6 | 1.6 | 0.5 | 10.1 |
| קריירה |  | 312 | 113 | 22.4 | 0.414 | 0.370 | 0.771 | 3.7 | 2.7 | 1.4 | 0.5 | 8.8 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | ממפיס | 5 | 0 | 16.6 | 0.355 | 0.300 | 0.600 | 3.2 | 1.0 | 0.2 | 0.8 | 6.2 |
| 2021/2022 | ממפיס | 10 | 0 | 17.0 | 0.323 | 0.250 | 0.750 | 3.1 | 1.6 | 1.0 | 0.5 | 5.6 |
| 2022/2023 | פילדלפיה | 11 | 0 | 24.9 | 0.383 | 0.388 | 0.750 | 3.3 | 1.6 | 1.2 | 0.8 | 7.9 |
| קריירה |  | 26 | 0 | 20.3 | 0.356 | 0.319 | 0.706 | 3.2 | 1.5 | 0.9 | 0.7 | 6.7 |
הערות שוליים

↑  הסטטיסטיקות של מלטון בליגת המכללות, באתר sports-reference.com
↑  ה-FBI עצרה ארבעה עוזרי מאמנים בליגת המכללות בחשד להונאה, באתר USA Today,‏ 26 בספטמבר 2017
↑  מלטון מודיע על העמדתו לבחירה בדראפט 2018, באתר לוס אנג'לס טיימס, 21 בפברואר 2018
↑  פיניקס מצרפת את אנדרסון ומלטון, באתר הקבוצה, 31 באוגוסט 2018
↑  סיכום המשחק בין פיניקס לסקרמנטו, באתר ESPN,‏ 5 בדצמבר 2018
↑  ממפיס מצרפת את ג'קסון ומלטון, באתר הקבוצה, 7 ביולי 2019
↑  סיכום המשחק בין ממפיס לסקרמנטו, באתר ESPN,‏ 21 בפברואר 2020
↑  מלטון חותם על הארכת חוזה בממפיס, באתר הקבוצה, 22 בנובמבר 2020
↑  מלטון מסכם על הארכת חוזה בממפיס, באתר slamonline.com,‏ 21 בנובמבר 2020
אלון שמי

אלון שמי (נולד ב-6 במרץ 1999) הוא שחיין עבר ישראלי, אלוף ישראל בשחייה, המתמחה בסגנונות גב, פרפר וחופשי. בעל שתי מדליות ארד מאליפות אירופה בשחייה לנוער (2016 ו-2017) ובעל 3 מדליות כסף מהמכביה העשרים (2017).
ביוגרפיה

שמי שחיין הפועל עירוני הוד השרון, התאמן בהדרכתו של זוהר גלילי. התאמן בפנימיית המחוננים במכון וינגייט בהדכתם של לירן ועקנין, חנן גלעד ולאוניד קאופמן. במהלך הקריירה שלו הוא זכה באליפויות הגילאים של ישראל לנערים ונוער וקבע שיאי ישראל לגילאים.
ביוגרפיה > 2015

באליפות ישראל (בריכת 25 מטר) זכה שמי במדליית ארד במשחה ל-200 מטר גב בשיא אישי חדש של 1:58.27 דקות, אחרי דוד גמבורג מהפועל ירושלים (1:53.56 דקות). נוסף לכך, הוא סיים במקום שישי במשחה ל-200 מטר חופשי בשיא אישי חדש של 1:48.68 דקות ודוד פרידלנדר מהפועל דולפין נתניה (1:57.85 דקות) ובמקום שמיני במשחה ל-100 מטר חופשי בשיא אישי חדש של 50.13 שניות.
ביוגרפיה > 2016 > מדליית ארד באליפות אירופה לנוער

באליפות אירופה בשחייה לנוער שנערכה בהודמזוושרהיי הונגריה ביולי 2016 זכה שמי במדליית ארד, במשחה שליחים 4x200 מטר חופשי ביחד עם תומר פרנקל, איתי כרמי ודניס לוקטב בתוצאה של 7:23.03 דקות, כשחיין רביעי הוא קבע ב"זינוק שליחים" תוצאה של 1:51.40 דקות. הייתה זו נבחרת שליחים ישראלית ראשונה שזכתה במדליה במפעל זה. נוסף לכך, הוא סיים במקום 13 במשחה שליחים 4x100 מטר חופשי בתוצאה של 3:26.56 דקות, כשחיין רביעי הוא קבע ב"זינוק שליחים" תוצאה של 51.14 שניות, במקום 23 במשחה ל-100 מטר פרפר בתוצאה של 54.86 שניות ובמקום 44 במשחה ל-100 מטר חופשי בשיא אישי חדש של 51.62 שניות. שבוע לאחר מכן, באליפות ישראל הוא סיים במקום חמישי במשחה ל-100 מטר פרפר בשיא אישי חדש של 54.18 שניות, במקום שישי במשחה ל-200 מטר חופשי בשיא אישי חדש של 1:51.95 דקות ובמקום שישי במשחה ל-200 מטר גב בשיא אישי חדש של 2:03.08 דקות.
ביוגרפיה > 2016 > אלוף ישראל בשחייה (בריכת 25 מטר)

באליפות ישראל (בריכת 25 מטר) שנערכה בדצמבר אותה שנה הוא זכה ב-3 מדליות אישיות, אחת מכל סוג. מדליית זהב, במשחה ל-200 מטר גב בשיא ישראלי חדש לגילאי 17 של 1:55.26 דקות, לפני דוד פרידלנדר (1:56.68 דקות) ומתן סגל מהפועל ירושלים (1:56.68 דקות). 15 דקות לאחר מכן הוא זכה במדליית כסף, במשחה ל-100 מטר פרפר בשיא ישראלי חדש לגילאי 17 ו-18 של 52.94 שניות, אחרי מרקוס שלזינגר מהפועל דולפין נתניה שקבע שיא ישראלי חדש של 51.35 שניות ולפני לירן קונובלוב מהפועל ירושלים (53.48 שניות). מדליית ארד, במשחה ל-200 מטר חופשי בשיא אישי חדש של 1:47.60 דקות, אחרי לירן קונובלוב (1:45.31 דקות) ודניס לוקטב ממכבי אשדוד שקבע שיא ישראלי חדש לגילאי 16, 17 ו-18 של 1:47.18 דקות. נוסף לכך, הוא סיים במקום חמישי במשחה ל-100 מטר חופשי בשיא אישי חדש של 49.79 שניות.
טיוס ג'ונס

| --- | --- |

ג'ונס במדי ממפיס גריזליס, 2021
 לידה:  10 במאי 1996 (בן 28) ברנסוויל, מינסוטה, ארצות הברית
 עמדה:  רכז
 גובה:  1.83 מטרים
 מספר:  5
 מכללה:  אוניברסיטת דיוק
 דראפט:  בחירה מספר 24, 2015 קליבלנד קאבלירס
 קבוצות כשחקן
 2015–2019 2015 2019–2023 2023-:  מינסוטה טימברוולבס ←איידהו סטמפיד ממפיס גריזליס וושינגטון וויזארדס
 הישגים כשחקן
 זכייה בטורניר אליפות המכללות (2015)
טיוס רוברט ג'ונס (באנגלית: Tyus Robert Jones; נולד ב-10 במאי 1996) הוא כדורסלן אמריקאי, המשחק בקבוצת פיניקס סאנס מליגת ה-NBA, בעמדת הרכז.
קריירת תיכונים ונבחרות ארצות הברית

ג'ונס נולד בעיר ברנסוויל הסמוכה למיניאפוליס, מינסוטה. קרוי על שמו של הכדורסלן טיוס אדני, אשר הוביל את קבוצת UCLA לזכייה באליפות טורניר המכללות כשנה לפני הולדתו של ג'ונס. כבר בכיתה ח' בלט ג'ונס ככדורסלן מוכשר, כאשר נבחר לקבוצת הכדורסל של "תיכון אפל ואלי", ואף הצטיין באותה עונה עם ממוצעים של 16.8 נקודות ו-8.1 אסיסטים למשחק. באותה שנה, בגיל 13, קיבל את הצעת המלגה הראשונה שלו, מאוניברסיטת דרום קליפורניה. בשנת 2013 זכה עם קבוצתו באליפות התיכונים של מינסוטה, ובשנה העוקבת, אשר הייתה האחרונה שלו בתיכון, הפסידה הקבוצה לאחר שתי הארכות במשחק הגמר, על אף משחק מצוין של ג'ונס אשר קלע 35 נקודות. בסיום אותה עונה נבחר להשתתף במשחקי מקדונלד'ס אול-אמריקן ונייקי הופ סאמיט, וזכה בתואר שחקן התיכונים המצטיין של מינסוטה ("Minnesota Mr. Basketball").
בשנת 2011 זכה עם נבחרת ארצות הברית הצעירה במדליית הזהב בטורניר אליפות האמריקות בכדורסל עד גיל 16, ושנה לאחר מכן זכה עמה בגביע העולם בכדורסל עד גיל 17. בשנת 2014 זכה במדליית זהב נוספת בטורניר אליפות האמריקות עד גיל 18. בשלושת הטורנירים רשמה ארצות הברית מאזן מושלם של 18 ניצחונות ללא אף הפסד.
קריירת מכללות

בשנת 2014 החל ללמוד באוניברסיטת דיוק, והצטרף לקבוצת הכדורסל שלה כחלק ממחזור שכלל גם את ג'סטיס וינסלו, גרייסון אלן וחברו הטוב ג'אליל אוקפור. לאורך עונתו היחידה בליגת המכללות רשם ממוצעים של 11.8 נקודות ו-5.6 אסיסטים למשחק, והוליך את קבוצתו לצד וינסלו, אוקפור וקווין קוק לזכייה בטורניר אליפות המכללות. במשחק גמר הטורניר מול אוניברסיטת ויסקונסין הוביל את קלעי דיוק עם 23 נקודות, ובסיום המשחק זכה בפרס "השחקן המצטיין של משחק הגמר".
קריירה מקצועית > מינסוטה טימברוולבס

בדראפט ה-NBA‏ 2015 נבחר ג'ונס בבחירה ה-24 על ידי קליבלנד קאבלירס, אשר מיד העבירה אותו למינסוטה טימברוולבס בתמורה ל-3 בחירות סיבוב שני בדראפט. במהלך עונת הרוקי שלו נשלח בהשאלה לקבוצת איידהו סטמפיד מליגת הפיתוח של ה-NBA, ובששת משחקיו במדיה קלע 24.7 נקודות ומסר 5.0 אסיסטים בממוצע למשחק. בשתי עונותיו הראשונות עם הטימברוולבס קלע 3.8 נקודות למשחק כמחליפו מהספסל של ריקי רוביו, ובשתי העונות הבאות קלע 5.9 נקודות ומסר 3.7 אסיסטים למשחק כמחליפו של ג'ף טיג.
קריירה מקצועית > ממפיס גריזליס

ביולי 2019, לאחר 4 שנים במינסוטה, חתם ג'ונס בממפיס גריזליס על חוזה ל-3 עונות, בסך כ-28 מיליון דולר.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | מינסוטה | 37 | 0 | 15.5 | 0.359 | 0.302 | 0.718 | 1.3 | 2.9 | 0.8 | 0.1 | 4.2 |
| 2016/2017 | מינסוטה | 60 | 0 | 12.9 | 0.414 | 0.356 | 0.767 | 1.1 | 2.6 | 0.8 | 0.1 | 3.5 |
| 2017/2018 | מינסוטה | 82 | 11 | 17.9 | 0.457 | 0.349 | 0.877 | 1.6 | 2.8 | 1.2 | 0.1 | 5.1 |
| 2018/2019 | מינסוטה | 68 | 23 | 22.9 | 0.415 | 0.317 | 0.841 | 2.0 | 4.8 | 1.2 | 0.1 | 6.9 |
| 2019/2020 | ממפיס | 65 | 6 | 19.0 | 0.459 | 0.379 | 0.741 | 1.6 | 4.4 | 0.9 | 0.1 | 7.4 |
| 2020/2021 | ממפיס | 70 | 9 | 17.5 | 0.431 | 0.321 | 0.911 | 2.0 | 3.7 | 0.9 | 0.1 | 6.3 |
| 2021/2022 | ממפיס | 73 | 23 | 21.2 | 0.451 | 0.390 | 0.818 | 2.4 | 4.4 | 0.9 | 0.0 | 8.7 |
| 2022/2023 | ממפיס | 80 | 22 | 24.3 | 0.438 | 0.371 | 0.800 | 2.5 | 5.2 | 1.0 | 0.1 | 10.3 |
| קריירה |  | 535 | 94 | 19.3 | 0.436 | 0.357 | 0.814 | 1.9 | 3.9 | 1.0 | 0.1 | 6.8 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | מינסוטה | 4 | 0 | 13.8 | 0.286 | 0.000 | 0.000 | 2.3 | 2.0 | 0.3 | 0.0 | 1.0 |
| 2020/2021 | ממפיס | 5 | 0 | 9.4 | 0.353 | 0.250 | 1.000 | 1.4 | 1.2 | 0.2 | 0.0 | 3.0 |
| 2021/2022 | ממפיס | 12 | 3 | 21.8 | 0.394 | 0.400 | 0.933 | 3.3 | 4.5 | 1.2 | 0.2 | 9.2 |
| 2022/2023 | ממפיס | 6 | 1 | 20.0 | 0.306 | 0.158 | 0.667 | 3.0 | 3.7 | 1.3 | 0.0 | 4.5 |
| קריירה |  | 27 | 4 | 17.9 | 0.365 | 0.314 | 0.900 | 2.7 | 3.3 | 0.9 | 0.1 | 5.8 |
הערות שוליים

↑  טיוס ג'ונס נולד לשחק בפיינל פור, באתר bleacherreport.com‏, 3 באפריל 2015
↑  ביוגרפיה, באתר קבוצת אוניברסיטת דיוק
↑  טיוס ג'ונס: קיץ של חשבון נפש, באתר mnbasketballhub.com,‏ 26 במאי 2011
↑  קרטין-דרהאם גברה על אפל ואלי במשחק הגמר, באתר startribune.com,‏ 6 במרץ 2014
1 2  ביוגרפיה, באתר USA Basketball
↑  סטטיסטיקות המכללות של ג'ונס, באתר sports-reference.com
↑  סיכום משחק הגמר בין דיוק לוויסקונסין, באתר ESPN,‏ 7 באפריל 2015
↑  רשימת הנבחרים בדראפט 2015, באתר basketball-reference.com
↑  מינסוטה מצרפת את טיוס ג'ונס, באתר הקבוצה, 25 ביוני 2015
↑  הסטטיסטיקות של ג'ונס בליגת הפיתוח, באתר basketball-reference.com
↑  הסטטיסטיקות של ג'ונס ב-NBA, באתר basketball-reference.com
↑  ג'ונס מסכם על חוזה בממפיס, באתר twincities.com,‏ 9 ביולי 2019
אלן פינקרטון

| --- | --- |

 לידה:  25 באוגוסט 1819 גלאזגו, הממלכה המאוחדת של בריטניה הגדולה ואירלנד 
 פטירה:  1 ביולי 1884 (בגיל 64) שיקגו, ארצות הברית 
 מדינה:  הממלכה המאוחדת של בריטניה הגדולה ואירלנד, ארצות הברית 
 מקום קבורה:  בית הקברות גרייסלנד 
 השקפה דתית:  אתאיזם 
 מספר צאצאים:  3 
 חתימה:   
 
אלן פינקרטון
אלן פינקרטון (באנגלית: Allan Pinkerton;‏ 21 ביולי 1819 – 1 ביולי 1884) חוקר פרטי אמריקאי וראש השירות החשאי של ארצות הברית תחת הנשיא אברהם לינקולן בתקופת מלחמת האזרחים האמריקנית.
פינקרטון נולד בגלאזגו שבסקוטלנד לוויליאם פינקרטון, סמל משטרה סקוטי, ואשתו איזבל. בגיל 10, לאחר מות אביו, עזב את בית הספר, אך המשיך ללמוד בכוחות עצמו, ובין היתר, היה קורא ספרים ברעבתנות. בנוסף, רכש מקצוע כחבתן, והיה פעיל בשורות התנועה הצ'רטיסטית. הוא היגר בשנת 1842 לארצות הברית שם התיישב בעיר שיקגו שבמדינת אילינוי. תחילה עבד כחבתן, והחל מ-1846 כסגן השריף המקומי. פינקרטון היה מתנגד לעבדות, היה חבר בתנועה כנגד העבדות ולתקופה מסוימת אף סייע בהברחת עבדים שחורים מהדרום.
ב-1850 הוא יסד את חברת החקירות פינקרטון שסייעה בפיצוח מספר מעשי שוד של רכבות. על החברה הוטלה המשימה לאבטח את הנשיא אברהם לינקולן בין השנים 1861–1862. במסגרת תפקידו פינקרטון סיכל ניסיון התנקשות בלינקולן בעיר בולטימור בעת שהיה בדרכו להשבעתו לכהונתו הראשונה כנשיא. פינקרטון מונה כראש השירות החשאי האמריקני בתקופת מלחמת האזרחים האמריקנית, ולעיתים יצא לשליחויות בעצמו, מחופש לחייל של הקונפדרציה. באחת משליחויות אלה כמעט שנתפס, אך הצליח להימלט בעור שיניו.
אחרי המלחמה פינקרטון הרחיב את חברתו לערים נוספות בארצות הברית. כיום זו חברת החקירות הוותיקה והגדולה בארצות הברית.
פינקרטון נפטר ב-1 ביולי 1884 בשיקגו אחרי שהחליק ברחוב ונשך את לשונו, מה שגרם לזיהום. לאחר מותו עבר ניהול החברה לידי שני בניו, רוברט וויליאם.
ערב טוב

ערך זה עוסק באלבום של הזמר ליאור נרקיס. אם התכוונתם לתוכנית טלוויזיה ישראלית יומית בהנחייתו של גיא פינס, ראו .
ערב טוב הוא אלבומו ה-12 של הזמר ליאור נרקיס, יצא לאור באוגוסט 2010. חלק מהשירים כגון "ערב טוב", "אני מבטיח", "ברית אהבה" ו"העיניים שלי" נרקיס הלחין. האלבום כולל את הלהיטים: "ערב טוב", "מתוקה", "נשמה" ואת הדואטים עם אייל גולן "אני מבטיח" ומאיה סימנטוב "בשבילך". השיר "על סף דלתך" הוא גרסת כיסוי לשיר שביצע במקור חיים משה.
רשימת השירים

| ערב טוב> מס' | ערב טוב> שם | ערב טוב> מילים | ערב טוב> לחן | ערב טוב> משך | ערב טוב>  | ערב טוב>  | ערב טוב>  | ערב טוב>  | ערב טוב>  |
| --- | --- | --- | --- | --- | --- | --- | --- | --- | --- |
| 1. | ערב טוב  | יוסי גיספן | ליאור נרקיס | 03:21 |  |  |  |  |  |
| 2. | נשמה  | דודו אהרון | דודו אהרון | 03:40 |  |  |  |  |  |
| 3. | אני מבטיח (דואט עם אייל גולן)   | יוסי גיספן | ליאור נרקיס | 03:45 |  |  |  |  |  |
| 4. | ברית אהבה  | יוסי גיספן | ליאור נרקיס | 03:55 |  |  |  |  |  |
| 5. | העיניים שלי  | יוסי בן דוד | ליאור נרקיס | 03:12 |  |  |  |  |  |
| 6. | שפוי בשבילך  | גילי זכאי | גילי זכאי | 04:23 |  |  |  |  |  |
| 7. | בשבילך (דואט עם מאיה סימנטוב)   | מאיה סימנטוב | מאיה סימנטוב | 04:12 |  |  |  |  |  |
| 8. | תרקדי  | יוסי בן דוד | עממי | 02:52 |  |  |  |  |  |
| 9. | אתן לך שנים  | יוסי בן דוד | עומר מוסטפא | 03:58 |  |  |  |  |  |
| 10. | קפה או סרט  | יוסי גיספן | עדי לאון | 03:27 |  |  |  |  |  |
| 11. | מתוקה  | משה פרץ ודודו אהרון | משה פרץ ודודו אהרון | 03:19 |  |  |  |  |  |
| 12. | על סף דלתך  | עוזי חיטמן | עממי יווני | 03:44 |  |  |  |  |  |
| 13. | ברכת כהנים  | מן המקורות | ליאת רבנר | 04:37 |  |  |  |  |  |
| משך כולל: | משך כולל: | משך כולל: | משך כולל: | 48:25 |  |  |  |  |  |